วิกฤติโรคระบาด กำลังสร้างปัญหา ให้กวางในญี่ปุ่น
ปี 2020 เป็นอีกหนึ่งปีที่หลายคนลืมไม่ลง เนื่องจากการระบาดของโควิด 19 สร้างผลกระทบรุนแรง แก่หลายอุตสาหกรรมในหลายประเทศทั่วโลก  หนึ่งในนั้นคือ อุตสาหกรรมท่องเที่ยวของญี่ปุ่น 
22 ธ.ค. 2563

วิกฤติโรคระบาด กำลังสร้างปัญหา ให้กวางในญี่ปุ่น /โดย ลงทุนแมน
ปี 2020 เป็นอีกหนึ่งปีที่หลายคนลืมไม่ลง
เนื่องจากการระบาดของโควิด 19 สร้างผลกระทบรุนแรง
แก่หลายอุตสาหกรรมในหลายประเทศทั่วโลก 
หนึ่งในนั้นคือ อุตสาหกรรมท่องเที่ยวของญี่ปุ่น
นอกจากจะทำให้ภาคการท่องเที่ยวของญี่ปุ่นต้องชะงักแล้ว
วิกฤติครั้งนี้ ยังกำลังสร้างปัญหา ให้กับกวางในประเทศญี่ปุ่นอีกด้วย
ทำไม กวางในญี่ปุ่น จึงได้รับผลกระทบจากวิกฤติครั้งนี้?
ลงทุนแมนจะเล่าให้ฟัง
╔═══════════╗
Blockdit เป็นแพลตฟอร์ม สำหรับนักอ่าน และนักเขียน 
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ๆ 
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
ตั้งแต่ ปี 2003 องค์การส่งเสริมการท่องเที่ยวแห่งประเทศญี่ปุ่น (Japan National Tourism Organization) ได้ออกมาตรการสนับสนุนอุตสาหกรรมท่องเที่ยวของประเทศให้เติบโต
พอเรื่องเป็นแบบนี้ จึงทำให้จำนวนนักท่องเที่ยวต่างชาติที่เดินทางมายังญี่ปุ่นนั้นเติบโตขึ้นกว่า 6 เท่า นับตั้งแต่ปี 2003
ปี 2003 จำนวนนักท่องเที่ยวต่างชาติ 5.2 ล้านคน
ปี 2019 จำนวนนักท่องเที่ยวต่างชาติ 31.9 ล้านคน
แต่แล้วการระบาดของโควิด 19 ก็ทำให้ นักท่องเที่ยวต่างชาติไม่สามารถเดินทางเข้ามาได้  
ขณะที่ภายในประเทศ ก็ต้องทำการล็อกดาวน์ 
ห้ามประชาชนเดินทางข้ามจังหวัดในช่วงที่มีการระบาดรุนแรง
เรื่องนี้ กระทบกับอุตสาหกรรมการท่องเที่ยวในประเทศญี่ปุ่นเต็ม ๆ
โดยเฉพาะการท่องเที่ยวในเมืองที่ชื่อว่า “นาระ (Nara)” 
ซึ่งอดีตเคยเป็นเมืองหลวงเก่าของประเทศญี่ปุ่นเมื่อประมาณ 1,300 ปีก่อน
ซึ่งภายในเมืองนาระ มีสถานที่สำคัญทางประวัติศาสตร์มากมาย 
และ สถานที่สำคัญแห่งหนึ่งในเมืองแห่งนี้ คือ “สวนนาระ (Nara Park)” 
ที่แต่ละปีจะมีนักท่องเที่ยวเดินทางมาที่นี่ ปีละกว่า 13 ล้านคน
และสิ่งหนึ่งที่เป็นตัวดึงดูดความสนใจ ณ ที่แห่งนี้ คือ “กวาง”
ในบริเวณสวนนาระแห่งนี้ จะมีขนมที่ขายให้นักท่องเที่ยว สำหรับไว้ป้อนให้กวางในสวนกิน ซึ่งชื่อว่า “เซมเบ” ซึ่งเป็น ขนมที่ทำมาจาก ข้าวอบกรอบลักษณะเป็นแผ่นกลม ๆ
แม้ว่าแต่ก่อน กวางในสวนแห่งนี้จะอยู่อาศัยและหากินตามธรรมชาติ 
แต่เมื่อนักท่องเที่ยวจำนวนมากนิยมมาเที่ยวที่สวนนาระ และนิยมซื้อเซมเบ มาป้อนให้พวกมันกิน
ก็กลายเป็นว่า กวางเหล่านี้เปลี่ยนพฤติกรรมการกิน มาเป็นรอขนมเซมเบจากนักท่องเที่ยว แทนการหากินตามธรรมชาติ
พอเรื่องเป็นแบบนี้ เมื่อโควิด 19 ทำให้นักท่องเที่ยวเดินทางมาน้อยลง
กวางภายในสวนนาระ จึงต้องกลับไปหาอาหารกินเองอีกครั้ง
โดยอาหารที่กวางหากินเอง ก็อย่างเช่น พืชผัก ผลไม้ ไปจนถึงดอกไม้
ซึ่งมีรายงานจากชาวบ้านบางส่วน ที่อาศัยอยู่ใกล้กับสวนนาระแจ้งว่า
สวนดอกไม้ของพวกเขา ถูกบุกรุกเข้ามาทำลายและกัดกิน โดยกวางผู้ผิวโหยเกือบทุกวัน..
ที่น่าสนใจอีกเรื่องก็คือ ในช่วงก่อนโควิด 19 ระบาด ร้านขายของบริเวณนั้น สามารถขายขนมเซมเบ รวมกันได้ไม่ต่ำกว่าปีละ 20 ล้านชิ้น
โดยปกติเซมเบ จะมีราคาแผ่นละประมาณ 45 บาท 
ทำให้รายได้จากการขายขนมเซมเบที่สวนนาระปีหนึ่ง รวมกันแล้ว จะไม่ต่ำกว่า 900 ล้านบาท
ทำให้ตอนนี้ทั้งกวางและร้านขายของบริเวณนั้น ต่างก็ได้รับผลกระทบกันถ้วนหน้า
และจากเรื่องนี้ เราก็ได้เห็นอีกมุมหนึ่งที่น่าสนใจ
คือวิกฤติโรคระบาดในครั้งนี้ ทำให้เกิดเรื่องที่เราคิดไม่ถึงหลายอย่าง
เช่น การที่ผู้คนใช้ชีวิตตามปกติได้ลำบาก เดินทางได้ไม่สะดวก
และอย่างกรณีนี้ คงเห็นแล้วว่า
นอกจากโควิด 19 จะทำให้เกิดการเปลี่ยนแปลงของวิถีชีวิตมนุษย์แล้ว
มันยังเปลี่ยนแปลงวิถีชีวิตของสัตว์อื่น อย่างกวาง ณ สวนนาระในญี่ปุ่น อีกด้วย..
----------------------
Blockdit เป็นแพลตฟอร์ม สำหรับนักอ่าน และนักเขียน 
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ๆ 
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
----------------------
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
References
-
-
-
-
-
-
-
-
-
-
-
-
-
-